«Մենք ալ մեր կարգին նախասիրութիւններ ունինք եկող այցելուներու դասաւորման մէջ։ Անշուշտ նախորդներուն նման խիստ սահմանափակումներ խնդրոյ առարկայ չեն։ Բայց անշուշտ նպատակ մը կը հետապնդէր «Ակօս»ին ծանուցում տալու մեր որոշումը։ Այդ թերթի ընթերցողները կամ հայեր պէտք է ըլլային, կամ ալ հայոց մօտ մարդիկ։ Եւ չէինք սխալած։ Այդ ծանուցումի միջոցով եկող հիւրերը ճիշդ ալ մեր ցանկացած տիպարը կը ներկայացնեն։ Այս առթիւ անդրադարձանք նաեւ թէ Զմիւռնիոյ մէջ որքան շատ են «Ակօս»ի հետեւողները»։ Ընկերութեան պաշտօնեան այսպէս կը ծանօթացնէ իրենց հաստատութիւնը եւ այդ հաստատութեան մեր թերթի նկատմամբ ցուցաբերած ուշադրութիւնը։